Ando Kiviberg

Ando Kiviberg (sündinud 28. juulil 1969 Rakveres) on eesti muinsuskaitsja, pärimusmuusik ja poliitik, XV Riigikogu liige.

Kiviberg on olnud Eesti Pärimusmuusika Keskuse juhataja.

Aastatel 2013–2017 oli ta Viljandi linnapea.

 Haridus 
Ta lõpetas Viljandi Kultuurikolledži rahvamuusika erialal 1994.

Ta on üliõpilaskorporatsioon Sakala liige ja oli Korp! Sakala Meeskoori ametliku loomise üks eestvedajaid aastal 2001.

 Poliitiline tegevus 
1995. aasta Riigikogu valimistel kandideeris Kiviberg Järva ja Viljandi maakonnas valimisliidu Isamaa ja ERSP liit nimekirjas ning 2011. aasta valimistel erakonna Isamaa ja Res Publica Liit nimekirjas.

Aastatel 1996, 2005 ja 2009 kandideeris ta kohalikel valimistel Viljandi linnas. Ta on Viljandi Linnavolikogu liige.

2013. aasta kohalikel valimistel oli Kiviberg IRL-i kandidaat Viljandi linnapea ametikohale. Teda toetas 809 valijat (10,81% häältest).

2021. aasta valimistel oli ta erakonna Eesti 200 kandidaat Viljandi linnapea ametikohale. Ta sai 270 häält ning pääses Viljandi linnavolikokku. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 1785 häält ning ei osutunud valituks.

 Tunnustus 
 1996 Eesti Kultuurkapitali rahvakultuuri sihtkapitali aastapreemia (Viljandi pärimusmuusika festivali korraldamine)
 2001 Valgetähe V klassi teenetemärk
 2004 Eesti Vabariigi kultuuripreemia (Viljandi pärimusmuusika festivali toimkonna liige)
 2005 Kultuurivedur pärimuskultuuri edendamise eest
 2023 Tartu Ülikooli Tänutäht

 Viited 

 Välislingid 
 Kristina Tamberg, Ando Kiviberg: pärimusmuusika on elustiil, Sakala, 21. juuli 2006
 Rainer Kerge, Torupillimees ja folgipealik Ando Kiviberg: Viljandi folk ei saa lõpmatult kasvada. Seda peab jõugatagasi hoidma, Õhtuleht, 28. juuli 2007
 Intervjuu Katrin Viirpalule Eesti Televisiooni telesaates "Tähelaev" 7. novembril 2010

Kategooria:Eesti rahvamuusikud
Kategooria:Viljandi linnapead
Kategooria:Viljandi maakonna kultuuritegelased
Kategooria:Viljandi maakonna muusikud
Kategooria:Isamaa Erakonna poliitikud
Kategooria:XV Riigikogu liikmed
Kategooria:Tartu Ülikooli Viljandi kultuuriakadeemia vilistlased
Kategooria:Korporatsioon Sakala liikmed
Kategooria:Valgetähe V klassi teenetemärgi kavalerid
Kategooria:Sündinud 1969